ཇ་མལ་ཁ་ཤོ་གྷི་ལགས་ནི་ཨ་རིར་གནས་སྡོད་སོ་ཌིའི་གསར་འགོད་པ་ཞིག་ཡིན་པ་དང་།ཁོང་གིས་སོ་ཌིའི་གསར་འགྱུར་བརྒྱུད་ལམ་ཁག་དང་ཝ་ཤིན་ཊོན་གསར་ཁང་ལ་ཨ་རབ་སྐོར་གྱི་གསར་འགྱུར་དང་དཔྱད་བརྗོད་རྩོམ་ཡིག་མང་པོ་སྤེལ་བའི་ནང་སོ་ཌིའི་རྒྱལ་སྲས་དང་གཞུང་ལ་སྐྱོན་བརྗོད་དྲག་པོ་བྱས་ཡོད་འདུགཟླ་འདིའི་ཕྱི་ཚེས་༢ཉིན་ཁ་ཤོ་གྷི་ལགས་ཊུར་ཀིའི་རྒྱལ་ས་ཨེ་སི་ཐན་བྷུལ་དུ་ཡོད་པའི་སོ་ཌིའི་གཞུང་ཚབ་ཁང་དུ་གཉེན་འཐོར་དཔང་ཡིག་ལེན་དུ་ཕྱིན་རྗེས།བདུན་ཕྲག་གཉིས་ལྷག་རིང་གར་སོང་ཆ་མེད་དུ་གྱུར་ཏེ་རྒྱལ་སྤྱིའི་ཐོག་ནས་ཁོང་སོ་ཌིའི་གཞུང་གིས་འཛིན་བཟུང་བྱས་པ་དང་ལྐོག་གསོད་ཐེབས་ཡོད་སྐོར་སོགས་ཀྱི་གླེང་སློང་མང་པོ་བྱུང་ཡོད་པ་རེད།ད་ལྟ་ཁོང་ཉིན་དེ་རང་ལ་སོ་ཌིའི་གཞུང་ཚབ་ཁང་དུ་གཞུང་འབྲེལ་མི་སྣ་ཁག་ཅིག་གིས་འཆར་གཞི་ལྡན་པའི་ཐོག་ནས་ལྐོག་གསོད་བྱས་ཡོད་པའི་གནས་ཚུལ་ཁ་གསལ་ཆགས་ཡོད་པ་རེད།